ΔΗΜΟΤΙΚΟ ΚΑΙ ΓΥΜΝΑΣΙΟ

***1ο εργαστήριο*** *(χρονική διάρκεια)* : 2 εβδομάδες (1 ½ ώρα εβδομαδιαίως) ενημέρωση για την σχολική διαμεσολάβηση, ορισμός, προϋποθέσεις, απορίες, ανάλυση της διαδικασίας, θεωρητική προσέγγιση.

Συνέντευξη συμμετεχουσών και συμμετεχόντων μέσω της οποίας θα διευκρινίζονται οι γνώσεις που έχουν ως προς την σχολική διαμεσολάβηση και τον σχολικό εκφοβισμό γενικότερα καθώς και οι προσδοκίες τους από την επιμόρφωση. Επιπλέον, οι ανάγκες τους ως προς τις μορφές ενδοσχολικής βίας που αντιμετωπίζουν στο σχολείο τους , οι απορίες τους, οι προβληματισμοί τους και τι ακριβώς θα ήθελαν να μάθουν ως προς την επίλυσή του σχολικού εκφοβισμού.

Σε αυτό το εργαστήριο θα δουλέψουν και το ερωτηματολόγιο διερεύνησης των μορφών σχολικής βίας που θα απαντήσουν οι μαθήτριες κι οι μαθητές. (επισυνάπτεται ως ερωτηματολόγιο για την ενδοσχολική βία).

Επίσης πραγματοποιούνται από το συνημμένο **Γ 1η συνάντηση** **Α ομάδα** οι βιωματικές και διαδραστικές ασκήσεις : 1, 2 και 3.

Στο 1ο εργαστήριο διανέμεται σε όλες κι όλους από τα συνημμένα :

* σχολική διαμεσολάβηση & 4 βήματα
* από τις σημειώσεις 1 (σελ.1-10)
* από την θεωρία (σελ.1-5)
* οι δύο αφίσες αναρτώνται σε κοινή θέα

***2ο εργαστήριο*** *(χρονική διάρκεια) :* 2 εβδομάδες (1 ½ ώρα εβδομαδιαίως)

Ανάλυση και βιωματική προσέγγιση των 4 βημάτων στης σχολικής διαμεσολάβησης, αφίσες, διαδραστικά παιχνίδια γνωριμίας και ενδυνάμωσης της ομάδας των διαμεσολαβητών και διαμεσολαβητριών, σύσφιξη σχέσεων μελών.

Επίσης πραγματοποιούνται από το συνημμένο **Γ2η συνάντηση Α ομάδα,** οι βιωματικές και διαδραστικές ασκήσεις: 3-12 . (για εμπιστοσύνη, δέσιμο ομάδας, ενεργητική ακρόαση, αντικειμενική παρατήρηση, σεβασμός, διερεύνηση γεγονότος).

***3ο εργαστήριο*** *(χρονική διάρκεια)* : 2 εβδομάδες (1 ½ ώρα εβδομαδιαίως)

Βιωματική προσέγγιση της έννοιας του σεβασμού, της ενσυναίσθησης, του διαλόγου και της ενεργητικής ακρόασης.

Επίσης πραγματοποιούνται από το συνημμένο **4η επιμόρφωση ΚΕΔΕ** όλες οι βιωματικές και διαδραστικές ασκήσεις. (εκτός από αυτην με την βαλίτσα που έχει πραγματοποιηθεί στην προηγούμενη επιμόρφωση).

**4ο εργαστήριο** (χρονική διάρκεια): 2 εβδομάδες (1 ½ ώρα εβδομαδιαίως)

Διαδραστική και βιωματική επεξεργασία των βημάτων της σχολικής διαμεσολάβησης, της ανατροφοδότησης, της περίληψης του προβλήματος, της διατύπωσης αιτήματος προς επίλυση.

Πραγματοποιούνται από το συνημμένο **5η επιμόρφωση ΚΕΔΕ** οι βιωματικές και διαδραστικές ασκήσεις: 1, 2 , 3 και 5.

***5ο εργαστήριο*** *(χρονική διάρκεια)*: 2 εβδομάδες (1 ½ ώρα εβδομαδιαίως)

Προσομοίωση σχολικής διαμεσολάβησης, παραδείγματα συγκρούσεων προς επίλυση, συζήτηση προβλημάτων που αντιμετώπισαν οι διαμεσολαβητές κι οι διαμεσολαβήτριες.

Πραγματοποιούνται από το συνημμένο **Γ 1η συνάντηση, Α ομάδα** οι βιωματικές και διαδραστικές ασκήσεις: 10 και 11.

Από το συνημμένο **Γ 2η συνάντηση, Β ομάδα** οι βιωματικές και διαδραστικές ασκήσεις: 4 - 11.

***6ο εργαστήριο*** *(χρονική διάρκεια)* : 2 εβδομάδες (1 ½ ώρα εβδομαδιαίως)

Διάχυση της σχολικής διαμεσολάβησης σε όλο το σχολείο, ενημέρωση σχολικού περιβάλλοντος, γονέων και κηδεμόνων, συνεργασία με φορείς.

Από το συνημμένο διανέμεται το υλικό με τους **αρμόδιους φορείς**, **η θεωρία** της διαμεσολάβησης και οργανώνονται τακτικές **προβολές** σχετικών ταινιών και βίντεο και συζήτηση στο σχολείο με συμμετοχή μαθητριών και μαθητών, γονέων και κηδεμόνων και τοπικών φορέων.

***7ο εργαστήριο*** *(χρονική διάρκεια):* 2 εβδομάδες (1 ½ ώρα εβδομαδιαίως)

Εφαρμογή σε πραγματικά γεγονότα σχολικού εκφοβισμού και επίλυσής τους. Έκδοση σχολικής εφημερίδας για τη σχολική διαμεσολάβηση, προβολή ταινιών με ανάλογο θέμα, συζητήσεις σε όλο το σχολείο ανά τμήμα.

Εφαρμόζουν οι διαμεσολαβήτριες κι οι διαμεσολαβητές όσα διδάχθηκαν σε αληθινά περιστατικά, αναλαμβάνουν την συγγραφή και έκδοση της σχολικής εφημερίδας, την δίαχυσή της στην περιοχή τους και τα όμορα σχολεία.

Από το συνημμένο διανέμεται το υλικό με τα προτεινόμενα λινκ βίντεο και **η σχολική εφημερίδα** για την σχολική διαμεσολάβηση .

[***8ο εργαστήριο*** *(χρονική διάρκεια)]:* 2 εβδομάδες (1 ½ ώρα εβδομαδιαίως)

Αξιολόγηση του προγράμματος σε όλο το σχολείο, ανατροφοδότηση της ομάδας της διαμεσολάβησης καθώς και των διαμεσολαβούμενων.

Συνέντευξη διαμεσολαβητριών και διαμεσολαβητών, διαμεσολαβούμενων , γονέων όσων παιδιών ενεπλάκησαν στην διαμεσολάβηση από διαφορετικούς ρόλους και καθηγητριών /τών.

Επισημαίνουν παρατηρήσεις, δυσκολίες κι εμπόδια στην εφαρμογή της διαμεσολάβησης, αποτελέσματα, βελτίωση συμπεριφορών, μείωση ή αύξηση ή σταθεροποίηση βίαιων συμπεριφορών εντός του σχολείου, διαφοροποίηση των μορφών σχολικής βίας, προτάσεις για βελτίωση της μεθόδου και άλλων δράσεων ως καλές πρακτικές πρόληψης της σχολικής βίας.

Τέλος, επισημαίνεται αν και πως αποδόθηκε δικαιοσύνη, ποια συναισθήματα επικράτησαν μεταξύ των συγκρουόμενων πλευρών και σε ποιους τομείς ή μαθήματα υπήρξε βελτίωση είτε συμπεριφοράς είτε επίδοσης. Και πως επέδρασε όλη η σχολική διαμεσολάβηση και στα σχολικά συμβούλια ως συλλογική μέθοδος.